Foto: KUN.UZ 23 iyun kuni Samarqand shahrida 2 noma’lum shaxs, Aratyunov ko‘chasida yashovchi A.R. ismli ayolning uyiga devor oshish yo‘li bilan kirib, xonasidan pul va qimmatbaho buyumlarni qidirayotganlarida A.R. uyg‘onib qolganida uyidan 2 dona “Apple IPod” mobil telefonlari, bijuteriya taqinchoqlari va pullarini olib, uyi oldida turgan “Captiva” rusumli avtomashinasini haydab olib ketgan edilar. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, olib borilgan qidiruv ishlari natijasida avtomashina Oqdaryo tumani Qozoqxo‘ja qishlog‘i hududidagi dala maydonidan to‘liq yonib ketgan holda topilgan. Ko‘rilgan choralar natijasida ushbu jinoyatni Oqdaryo tumani yashovchi O.Yu. va N.S. sodir etganliklari aniqlanib qo‘lga olingan.